गासै आसामआवनो एस.आइ. केलेंकारिनि दुंहाव थासारि सोमजिबाय थानाय उनाव दिनै आसामनि गाहाइ मन्त्रि सर्बानन्द सनवालआ CM Services मेदेल आरो मिथिंगायारि खैफोदनि समाव रैखाथि होनायनि बान्था फोसावनानै माखासे गोनांथार खोथाफोरखौ दिनै बुंथिदों। राइजोआव गोनांथि बादियै नांनायमानि जगारफोरखौ होनाय जादों आरो आसाम पुलिसनि मावथिफोरखौ गोसो दुंखाहोनो थाखाय माखासे बिथांखि लानाय जादों होनना बुंदों। गासै राइजो राजाफोरखौ पुलिस बिफाननि सायाव सनदेह खालामाजासे हेफाजाब होनो खावलायनानै इनायनि हेंथायै जुजिनायआ गोरलै बाथ्रा नङा, बेयो हिमालय हाजोबादि। बेनिखायनो बेफोरखौ जुजिनायआव जायखि-जाया बेरेखा दोलो, गौथुमफोरआ सोंखारियालाबानो हेफाजाब खालामनायआसो बयनिबो बिबान। पुलिस बिफाननि नायबिजिरनायनिफ्राय रावबो बारगनो हाया आरो बेयाव सोरनिबा आंगो होननाय थाया। दिनै एस.आइ. केलेंकारिजों लोबबा थानाय बिजेपिनि दैदेनगिरि दिबन देकाखौ दोलोनिफ्राय एरखनाय जाबाय होननानै फुलिस बिफानखौ गोजोनै बिजिरनाय खामानिखौ मावनो होयोब्ला बिनिफिथाइकौ मोजां मोननो हागोन होननानै बुंथियो।